Կլարա Ռոքմոր

**Կլարա Ռոքմոր** (, ծննդյամբ՝ **Կլարա Արոնովնա Ռայզենբերգ** ) ամերիկացի երաժիշտ և տերմեն նվագող, ամերիկացի դաշնակարուհի Նադյա Ռայզենբերգի քույրը։

## Կենսագրություն
Կլարա Ռոքմորը ծնվել է Վիլնոյում, 1911 թվականին։ Ծնողները եղել են բնիկ Կաունասից։ Ավագ քույրերն են՝ Նադյան (1904) և Աննան (1905)։ Հրաշամանուկ Կլարա Ռայզենբերգը սկսել է ջութակ սովորել հինգ տարեկան հասակում Պետրոգրադում, Լեոպոլդ Աուերի մոտ։ Այնուամենայնիվ, ավելի ուշ (իբր, ոսկորների ձևավորման հետ կապված խնդիրների պատճառով, որոնք առաջացել էին մանկության տարիներին սովածության պատճառով հեղափոխական Ռուսաստանում), Կլարան առողջական խնդիրների պատճառներով թողել է ջութակահարի իր կարիերան։ 1922 թվականից նրա ընտանիքը հաստատվել է ԱՄՆ-ում։

1927 թվականին Կլարա Ռայզենբերգը հանդիպել է տերմեն գործիքի գյուտարար Լև Տերմենին, որն այդ ժամանակ աշխատում էր ԱՄՆ-ում և անմիջապես նրանից սովորել է նվագել նոր գործիքը։

Լինելով վիրտուոզ ջութակահարուհի՝ նա արագորեն տիրապետել է տերմեն նվագելու արվեստին և արժանացել Լև Տերմենի ուշադրությանը։ Նա 18-ամյակի կապակցությամբ տորթ է նվեր ստացել, որն աշխատում էր տերմեն սկզբունքով․ երբ աղջիկը մոտեցել է, այն սկսել է պտտվել և տորթի մեջ գտնվող էլեկտրական մոմը սկսել վառվել։ Աղջկա շնորհիվ տերմենի գյուտը լայն ճանաչում է գտաել ԱՄՆ-ում։ Նա արժանացել է հայտնի դիրիժոր Լեոպոլդ Ստոկովսկիի ուշադրությանը, որը գրել է կոնցերտ տերեմինի և նվագախմբի համար, որը Կլարան կատարել է Ֆիլադելֆիայի սիմֆոնիկ նվագախմբի ուղեկցությամբ։

Ունենալով պրոֆեսիոնալ երաժշտական կրթություն՝ նա մեծապես նպաստել է հենց գործիքի կատարելագործմանը (մասնավորապես, նա առաջարկել է ավելի «սուր» դարձնել ձայնի ծավալի կառավարման ալիքի բնութագրերը, որը փոխվում է ձախ ձեռքի ալեհավաքի օգնությամբ) և այն նվագելու տեխնիկան՝ ձգտելով կատարել դասական երգացանկ ( Ռախմանինովի «Վոկալիզ», Սեն-Սանսի «Կարապ» և այլն)։

Կլարա Ռոքմորը տարիների ընթացքում համերգներով հանդես է եկել ԱՄՆ-ում և այլ երկրներում (երբեմն քրոջ՝ Նադիայի հետ որպես նվագակցող) և թողել է մի շարք ձայնագրություններ։ Անիս Ֆուլեյխանը հատուկ նրա համար կոնցերտ է գրել տերմենի և նվագախմբի համար, կոնցերտը կատարվել է Նյու Յորքի սիմֆոնիկ նվագախմբի հետ՝ դիրիժոր Լեոպոլդ Ստոկովսկու ղեկավարությամբ։ 1977 թվականին պրոդյուսեր Ռոբերտ Մուգը թողարկել է Կլարայի «Տերմինի արվեստը» (The Art of the Theremin») ալբոմը։

1991 թվականին Լև Տերմինը դստեր՝ Նատալյայի և թոռնուհու՝ Օլգայի հետ, Սթենֆորդի համալսարանի հրավերով այցելել է Միացյալ Նահանգներ և այնտեղ, ի թիվս այլոց, հանդիպեց Կլարա Ռոքմորի հետ։

Կլարա Ռոքմորը մահացել է 1998 թվականին Նյու Յորքում։

Ծննդյան 105-ամյակի առթիվ Google Doodle-ի կողմից հետմահու արժանացել է մրցանակի։

## Գրականություն
**Ярмолинец В.* Умерла Клара Рокмор, уникальный исполнитель музыки на уникальном инструменте // Новое русское слово.— Нью-Йорк, 1998.— 13 мая (№ 30823).— С. 9: портр.
**Андрей Седых|Седых А.* «Термен» Клары Рокмор: Музыка из воздуха // Новое русское слово.— Нью-Йорк, 1977.— 13 ноября (№ 24413).— С. 4: ил.
**Федорова Е.* Музыка будущего // Новое русское слово.— Нью-Йорк, 1977.— 11 декабря (№ 24437).— С. 5.

## Սկավառակագրություն
* *The Art of the Theremin* (1977)
* *Clara Rockmore’s Lost Theremin Album* (2006)
* *Ionisation (1927—1945)* (2011)
*  *Music in & On the Air* (2011)

## Ֆիլմագրություն
* 
* 
* 

## Ծանոթագրություններ

## Արտաքին հղումներ
* Интервью с Кларой Рокмор на русском языке
* Страница Клары Рокмор на первом русскоязычном портале о терменвоксе
* Клара Рокмор: методика изучения терменвокса 
* Интервью Клары Рокмор (1997)
* Воспоминания внучатого племянника Рокмор Стива Шермана

 
Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի երաժիշտներ
Կատեգորիա:Ամերիկայի հրեաներ
Կատեգորիա:Ամերիկացի դասական երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ջութակահարներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Էլեկտրական երաժշտություն
Կատեգորիա:Լիտվացի երաժիշտներ
Կատեգորիա:Հրեա երաժիշտներ
Կատեգորիա:Ռուս ջութակահարներ